PATVIRTINTA

Telšių lopšelio-darželio „Mastis“

direktoriaus 2018 m. rugsėjo 3 d.

įsakymu Nr. V1- 56

**NEMOKAMO MAITINIMO ORGANIZAVIMO IR TEIKIMO TELŠIŲ LOPŠELYJE-DARŽELYJE „MASTIS“ TVARKA**

**I. BENDROSIOS NUOSTATOS**

1. Nemokamo maitinimo tvarkos aprašas (toliau-Aprašas) reglamentuoja nemokamo maitinimo  
   priešmokyklinio amžiaus grupės mokiniams organizavimą Telšių lopšelyje-darželyje „Mastis“ (toliau – lopšelis-darželis), ir yra parengtas vadovaujantis Telšių rajono savivaldybės tarybos 2013 m. birželio 27 d. sprendimu Nr. T1-296 „Dėl socialinės paramos mokiniams Telšių rajono ugdymo įstaigose teikimo tvarkos aprašo“.
2. Nemokamas maitinimas mokiniams skiriamas vadovaujantis Telšių rajono savivaldybės tarybos 2013 m. birželio 27 d. sprendimu Nr. T1-296 „Dėl socialinės paramos mokiniams Telšių rajono ugdymo įstaigose teikimo tvarkos aprašu“.
3. Nemokamo maitinimo rūšys:
   1. pusryčiai (Telšių rajono savivaldybės tarybos 2013 m. birželio 27 d. sprendimo Nr. T1-296 „Dėl socialinės paramos mokiniams Telšių rajono ugdymo įstaigose teikimo tvarkos aprašo“ 11.1 punkto numatytu atveju).
   2. Pietūs.

**II. MOKINIŲ NEMOKAMO MAITINIMO FINANSAVIMAS**

1. Mokinių nemokamas maitinimas finansuojamas iš valstybės biudžeto specialios tikslinės dotacijos savivaldybės biudžetui, savivaldybės biudžeto lėšų ir įstatymu nustatyta tvarka gautų kitų lėšų.
2. Iš valstybės biudžeto specialios tikslinės dotacijos savivaldybės biudžetui lėšų finansuojamos išlaidos už įsigytus produktus (įskaitant prekių pirkimo pridėtinės vertės mokestį);
3. Iš savivaldybės biudžeto lėšų ir įstatymų nustatyta tvarka gautų kitų lėšų finansuojamos patiekalų gamybos išlaidos (maitinimo paslaugų teikėjų darbuotojų, tiesiogiai susijusių su mokinių nemokamo maitinimo teikimu, darbo užmokestis, valstybinio socialinio draudimo išlaidos, komunalinių paslaugų išlaidos ir kt.).

**III. NEMOKAMAS MAITINIMA MOKINIAMS**

1. Mokiniai turi teisę į nemokamą maitinimą jeigu pajamos vienam bendrai gyvenančiam asmeniui per mėnesį yra mažesnės kaip 1,5 valstybės remiamų pajamų (toliau– VRP) dydžio.
2. Kitais savivaldybės tarybos nustatytais atvejais, atsižvelgiant į bendrai gyvenančių asmenų ar vieno gyvenančio asmens gyvenimo sąlygas, mokiniai turi teisę į nemokamą maitinimą, jeigu vidutinės pajamos vienam asmeniui per mėnesį neviršija 2 VRP dydžio. Nemokami pietūs, (pusryčiai ) teikiami žemiau nurodytais atvejais, patikrinus buities, gyvenimo sąlygas ir (arba) atsižvelgus į Lopšelio-darželio rekomendacijas:
   1. kai bendrai gyvenantys asmenys ar vienas gyvenantis asmuo turi nenumatytų išlaidų dėl sunkios ligos, nelaimingo atsitikimo ir kt.;
   2. netekus maitintojo;
   3. kai bendrai gyvenantys asmenys augina tris ir daugiau vaikų;
   4. kai mokinys auga šeimoje, kurioje vienas iš bendrai gyvenančių asmenų yra neįgalus (yra netekęs 60 procentų ir daugiau darbingumo);
   5. kai nemokami pietūs yra būtini ir dėl jo mokinio tėvai, globėjai (rūpintojai) nesikreipia;
   6. neįgaliam mokiniui;
   7. jei vienišas tėvas (motina) augina du ir daugiau vaikų.
3. Nemokamas maitinimas iš 4 procentų valstybės biudžeto lėšų socialinei paramai mokiniams finansuoti teikiamas išimties tvarka:
   1. Skiriami pusryčiai be atskiro prašymo, kai mokiniui yra paskirti pietūs bei jis gyvena šeimoje, kuriai yra teikiamos socialinės priežiūros paslaugos.
   2. Apsvarsčius Telšių rajono savivaldybės administracijos Socialinės paramos teikimo komisijoje (toliau – SPT komisija), kai vienam iš bendrai gyvenančių asmenų ar vienam gyvenančiam asmeniui pajamos neviršija 2,5 VRP per mėnesį, gali būti skiriami nemokami pietūs:
      1. mokiniui augant šeimoje, kurioje neišsituokęs vienas iš tėvų negyvena kartu;
      2. mokiniams, kuriems Neįgaliųjų socialinės integracijos įstatymo tvarka yra nustatytas sunkus ar vidutinis neįgalumo lygis arba kurie yra netekę 60 procentų ir daugiau darbingumo.
4. Mokiniai nemokamai maitinami pagal Telšių rajono savivaldybės administracijos direktoriaus įsakymu mokinių nemokamo maitinimo nustatytas kainas.

**MOKINIŲ NEMOKAMO MAITINIMO ORGANIZAVIMAS**

1. Už mokinių nemokamo maitinimo organizavimą atsakingas lopšelio-darželio direktorius. Jis nustato maitinimo laiką ir tvarką lopšelyje-darželyje ir prižiūri, kad jos būtų laikomasi.
2. Lopšelio-darželio direktorius įsakymu paskiria asmenį, atsakingą už moksleivių nemokamo maitinimo organizavimą mokykloje.
3. Lopšelis-darželis iš rajono savivaldybės administracijos Socialinės paramos ir rūpybos skyriaus gauna patvirtintą sprendimą moksleivių, kuriems skirtas nemokamas maitinimas, sąrašus.
4. Mokiniams nemokamas maitinimas skiriamas:
   1. nuo mokslo metų pradžios iki mokslo metų pabaigos;
   2. pateikus prašymą mokslo metais, - nuo informacijos apie priimtą sprendimą dėl socialinės paramos mokiniams gavimo lopšelyje-darželyje kitos dienos iki mokslo metų pabaigos.
5. Užtikrinant mokiniams pilnavertį maitinimą, vadovaujantis Lietuvos Respublikos Sveikatos  
   apsaugos ministro 2010 m. spalio 4 d. įsakymu Nr. V-877 ,,Dėl pusryčių, pietų ir pavakarių patiekalų  
   gamybai reikalingų produktų rinkinių sąrašo pagal mokinių amžiaus grupes patvirtinimo” sudaromi valgiaraščiai pagal priešmokyklinio amžiaus grupę.
6. Valgiaraščiai turi būti sudaromi atsižvelgiant į rekomenduojamas paros maisto medžiagų ir  
   energijos normas vaikams, vadovaujantis Lietuvos Respublikos sveikatos apsaugos ministro 2018 m. balandžio 10 d. įsakymu Nr. V-394 „ DėlLietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“.
7. Maitinimas turi būti organizuotas taip, kad būtų sudarytos sąlygos mokiniams gauti šilto maisto.
8. Maitinimui tiekiamų maisto produktų asortimentas turi būti suderintas su visuomenės sveikatos  
   centru.
9. Mokiniams vietoj nemokamo maitinimo negali būti išmokami pinigai.
10. Nemokami pietūs ir pusryčiai nemokamai maitinamiems mokinimas teikiami mokslo dienomis.
11. Turint lėšų nemokamas maitinimas gali būti teikiamas mokinių atostogų metu (išskyrus vasaros atostogas).
12. Nemokamą maitinimą gaunantiems mokiniams perėjus į kitą ugdymo įstaigą, nemokamas maitinimas kitoje ugdymo įstaigoje teikiamas nuo pirmos mokymosi joje dienos, pateikus pažymą apie mokinio teisę gauti nemokamą maitinimą iš anksčiau lankytos mokyklos.
13. Mokiniui, kuriam skirtas nemokamas maitinimas, perėjus į kitą ugdymo įstaigą, jos vadovas arba jo įgaliotas asmuo apie tai per 3 dienas informuoja naują ugdymo įstaigą ir Socialinės paramos ir rūpybos skyrių.
14. Nemokamą maitinimą gaunantiems mokiniams neatvykus į ugdymo įstaigą dėl ligos arba jiems gydytojų komisijos sprendimu skirtas mokymas namuose, tėvų prašymu ir lopšelio-darželio direktoriaus sprendimu tai dienai skirti nemokami pietūs (pusryčiai) gali būti atiduodami tėvams, ar tėvų prašymu kitiems įgaliotiems asmenims, parnešti į namus.

**IV. DARŽELIO TEISĖS IR PAREIGOS**

1. Lopšelio-darželio direktoriaus paskirtas atsakingas asmuo:
   1. kasdien pateikia mokinių maitinimo žiniaraštį klasių vadovams ir prižiūri jo pildymą;
   2. paruošia ataskaitą (suderinimo aktą) kiekvieno mėnesio paskutinę dieną ir suderina su Mokyklos maitinimo paslaugų tiekėju;
   3. paskutinę mėnesio dieną pildo Socialinėje informacinėje sistemos (SPIS) duomenų bazėje elektroninį mokinių nemokamo maitinimo žurnalą;
   4. vykdo nemokamo maitinimą gaunančių mokinių apskaitą Socialinėje informacinėje sistemos (SPIS) duomenų bazėje ir pasibaigus kalendoriniam mėnesiui, per kito mėnesio 3 darbo dienas informuoja (elektroniniu paštu ar telefonu) Socialinės paramos ir rūpybos skyrių apie nemokamo maitinimo žurnalų žymėjimo užbaigimą.
   5. teikia Buhalterinės apskaitos skyriui ketvirtinę mokinių nemokamo maitinimo ataskaitą, remdamasis Duomenų apie suteiktą socialinę paramą mokiniams teikimo tvarkos aprašu, vadovaudamasis Vyriausybės ar jos įgaliotos institucijos patvirtinta duomenų apie suteiktą socialinę paramą mokiniams teikimo tvarka, iki kito ketvirčio pirmojo mėnesio 7 d.;
   6. teikia Buhalterinės apskaitos skyriui metinę mokinių nemokamo maitinimo ataskaitą, remdamasis Duomenų apie suteiktą socialinę paramą mokiniams teikimo tvarkos aprašu, vadovaudamasis Vyriausybės ar jos įgaliotos institucijos patvirtinta duomenų apie suteiktą socialinę paramą mokiniams teikimo tvarka, iki kitų kalendorinių metų sausio 7 d.;
   7. informuoja Socialinės paramos ir rūpybos skyrių apie pasikeitusias aplinkybes, turinčias įtakos socialinei paramai mokiniams gauti, ar kilus įtarimui, kad pateikta neteisinga informacija arba ji yra nuslėpta;
2. Darželio direktorius arba jo įgaliotas asmuo:
   1. atsako už lėšų, skirtų socialinei paramai mokiniams, tikslinį panaudojimą;
   2. vykdo nemokamo maitinimo teikimo kontrolę.

**V. APSKAITA IR KONTROLĖ**

1. Lėšų, skirtų nemokamam mokinių maitinimui, apskaitą tvarko Socialinės paramos ir rūpybos skyrius ir Centralizuotos biudžetinių įstaigų buhalterinės apskaitos skyrius.
2. Lėšų, skirtų mokiniams nemokamai maitinti, panaudojimo auditą atlieka Telšių rajono savivaldybės kontrolės ir audito tarnyba, Telšių rajono savivaldybės centralizuotas vidaus audito skyrius, Valstybės kontrolė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_